A **lingua minangkabau** (*autónimo*: *Baso Minang(kabau)*; indonesio: *Bahasa Minangkabau*) é unha lingua austronesia falada polo pobo Minangkabau de Sumatra Occidental, a parte occidental de Riau, Jambi e Bengkulu. Tamén é falada en varias cidades de Indonesia por migrantes minangkabau. Tamén é unha *lingua franca* ó longo da rexión costeira occidental da provincia de Sumatra Setentrional, e mesmo é empregada en partes de Aceh, onde é chamada *Aneuk Jamee*. Por outra banda, é falada nalgunhas partes de Malaisia, especialmente en Negeri Sembilan.

Debido ás grandes semellanzas entre a lingua minangkabau e o malaio, existe controversia sobre da relación entre ambas. Algúns consideran o minangkabau como un dialecto do malaio, mentres que outros consíderana como unha lingua de seu.

Lingua minangkabau en escritura árabe nun selo real minangkabau do século XIX.

Malaisia
--------

Ademais de Indonesia, o minangkabau é falado tamén en Malaisia por algúns descendentes de inmigrantes das rexións que falan esta lingua en Sumatra (*Ranah Minang*, *Tanah Minang*, o a Terra do Minang). Un significativo número dos primeiros inmigrantes establecéronse no que hoxe é o estado malaio de Negeri Sembilan; este dialecto de Negeri Sembilan é coñecido como *Bahaso Nogori* ou *Baso Nogoghi*. Os inmigrantes máis recentes son coñecidos como *minang*.

Dialectos
---------

A lingua minangkabau ten varios dialectos, que algunhas veces difiren entre localidades achegadas (por exemplo, separadas por un río). Os dialectos son: Rao Mapat Tunggul, Muaro Sungai Lolo, Payakumbuh, Pangkalan-Lubuk Alai, Agam-Tanah Datar, Pancungsoal, Kotobaru, Sungai Bendung Air e Karanganyar. Na comunicación diaria entre os minangkabau de diferentes rexioóns, o dialecto Agam-Tanah Datar (*Baso Padang* ou *Baso Urang Awak*, «a lingua do noso pobo») é empregada acotío e converteuse nunha sorte de lingua estándar.

A lingua tapan, falada na vila de Tapan, no sur da provincia de Sumatra Occidental, é unha lingua malaia recentemente descuberta que foi proposta como relacionada co minangkabau. Xuntas, o tapan e o minangkabau poderían formar o gran subgrupo minangkabau.

Notas
-----

1. ↑  Moseley, Christopher e Nicolas, Alexandre. "Atlas of the world's languages in danger". *unesdoc.unesco.org*. Consultado o 11 de xullo de 2022.
2. ↑  Kajian Serba Lingustik : Untuk Anton Moeliono Pereksa Bahasa (2000)
3. ↑  Nadra, Reniwati, and Efri Yades, Daerah Asal dan Arah Migrasi Orang Minangkabau di Provinsi Jambi Berdasarkan Kajian Variasi Dialektikal (2008)
4. ↑  "Santi Kurniati, Yessy Prima Putri, Søren Wichmann and David Gil (2011)." Tapan: An Exploration in Malayic Subgrouping". ISMIL 15 conference presentation." (PDF). Arquivado dende o orixinal (PDF) o 07 de agosto de 2011. Consultado o 20 de outubro de 2014.

Véxase tamén
------------

|  |  |
| --- | --- |
|  | Existe unha versión da Wikipedia en  ***Lingua minangkabau*** |

### Outros artigos

* Wikipedia en minangkabau

### Bibliografía

* Nurlela Adnan, Ermitati, Rosnida M. Nur, Pusat Bahasa (Indonesia), Balai Pustaka (Persero), PT. 2001 - **Indonesian-Minangkabau dictionary** (*Kamus bahasa Indonesia-Minangkabau*), 841 pages.
* *Tata Bahasa Minangkabau*, Gerard Moussay (título orixinal *La Langue Minangkabau*, traducido do Rahayu S. Hidayat), ISBN 979-9023-16-5.

|  |  |
| --- | --- |
| Control de autoridades | 
* Wd: Q13324
* EBID: ID
* Ethnologue: min
* Glottolog: mina1268
* GND: 4281547-2
* NDL: 00567665
* WALS: min

 |